Написати на језику *Java* следећи пакет типова (грешке пријављивати изузецима опремљеним текстовима порука):

* ***Особа*** има име и годину рођења који се задају приликом стварања. Може да се састави текстуални опис у облику *име***(***година***)**.
* ***Студент*** је особа чијем текстуалном опису претходи ознака **st.**, а ***наставник*** особа чијем текстуалном опису претходи ознака **na.**.
* ***Група*** обухвата произвољан број чланова произвољне врсте и има јединствен аутоматски генерисан целобројан идентификатор. Ствара се празна, након чега се чланови додају појединачно. Може да се испразни, да се дохвати тренутни број чланова и члан под задатим редним бројем (грешка је ако је редни број неисправан). Група не може да се клонира, али обезбеђује исправно формирање свог клона за потребе поткласа.
* ***Факултет*** је група која обухваћне особе смешта у низ променљивог капацитета. Не може да се клонира и забрањује клонирање поткласама.
* ***Обилазак*** групе предвиђа постављање на првог члана, дохватање текућег члана, прелазак на наредног члана и испитивање да ли постоји текући члан. Грешка је ако се покуша дохватање непостојећег текућег члана и ако се покуша прелазак на наредног члана за непостојећи текући члан.
* ***Неуређен*** је обилазак који приступа елементима задате групе према редоследу смештања. Група се задаје приликом стварања.

Написати на језику *Java* ***програм*** (класу с главном функцијом) који направи један факултет са неколико студената и наставника, направи један неуређен обилазак тог факултета током којег на главном излазу испише текстуалне описе свих чланова факултета. Користити константне параметре (не треба ништа учитавати).